钦定古今图书集成/明伦汇编/氏族典/第519卷 > 《凌迪知万姓统谱》 > 别的因
## 钦定古今图书集成/明伦汇编/氏族典/第519卷 > 《凌迪知万姓统谱》 > 别的因

按《万姓统谱》：的因长七尺馀，肩丰多力，善刀舞，尤精
骑射，士卒咸畏服之。至元闲，为寿、颍二州屯田使。有
虎食民妻，其夫来告，的因默然良久曰：“易治耳。”乃立
槛缚羊羔槛中以诱虎。夜半虎果至，的因取射之，虎
死。自是虎害顿息。